Premierul olandez, Mark Rutte, a semnat vineri, la Harkov, un acord de securitate cu Ucraina și a declarat că Olanda va contribui la finanțarea furnizării a 800.000 de proiectile de artilerie. Rutte s-a întâlnit cu președintele Volodimir Zelenski într-o vizită surpriză în orașul din nord-estul țării, aflat la doar 40 km de granița cu Rusia, și a devenit al șaptelea lider occidental care a semnat un acord de securitate pe 10 ani cu Ucraina în ultimele două luni.
Toate informațiile despre războiul din Ucraina - ziua 738- LIVE pe HotNews.ro:
08:43Un atac cu drone rusești asupra orașului Odesa a ucis două persoane și a rănit cel puțin alte șapte, a anunțat pe 2 martie ministrul de interne Ihor Klimenko, scrie The Kyiv Independent.
Printre cei șapte răniți se numără și un băiat de trei ani, care este în prezent spitalizat pentru o rană la picior. Printre celelalte victime se numără o femeie însărcinată și o tânără de 26 de ani în stare gravă.
Se pare că drona a lovit etajul nouă al unei clădiri rezidențiale înalte. Două persoane au fost găsite moarte, îngropate sub dărâmături. Alte șapte persoane sunt în continuare date dispărute sub dărâmăturile clădirii, potrivit lui Klimenko.
Un alt atac cu drone rusești a avut loc în regiunea Harkov, unde un om a fost a ucis un om, au anunțat autoritățile locale.
Bărbatul, în vârstă de 76 de ani, a murit sub dărâmăturile casei sale după ce o dronă rusă a lovit locuința sa din districtul Kupiansk din regiunea Harkov.
01:00Bulgaria a încetat să mai importe ţiţei din Rusia înainte de termen în cadrul măsurilor adoptate ca răspuns la invazia rusă în Ucraina
00:40Propagandista rusă Margarita Simonian a publicat o înregistrare audio în care presupuși ofițeri germani de rang înalt discută despre solicitarea ajutorului Marii Britanii în planificarea unui atac asupra podului din Crimeea cu rachete Taurus. Ministerul Federal al Apărării al Germaniei a inițiat o investigație pentru a stabili dacă conversațiile reprezentanților forțelor sale aeriene au fost interceptate
Scurtă recapitulare a evenimentelor recente privind războiul:
- Rusia este pregătită să predea Ucrainei trupurile celor uciși pe 24 ianuarie, după ce avionul Il-76 s-a prăbușit lângă granița cu Ucraina
- Fabrica de armament Sverdlov din Dzerjinsk, regiunea rusă Nijni Novgorod, a fost atacată de drone în noaptea de joi spre vineri
- Opozantul rus Alexei Navalnîi a fost înmormântat la Moscova vineri
- Ministerul rus al Apărării a declarat vineri că a testat cu succes o rachetă balistică intercontinentală Yars
- Președintele Ucrainei Volodimir Zelenski și prim-ministrul olandez Mark Rutte au semnat vineri un acord de garantare a securității în Harkov
- Rusia va crește limita de vârstă pentru mobilizarea subofițerilor de la 51 la 65 de ani, potrivit Ministerului britanic al Apărării
- Comentariile lui Emmanuel Macron cu privire la posibila trimitere "oficială" de trupe militare în Ucraina au dezvăluit că membri ai diferitelor servicii occidentale există deja pe teren ucrainean, relatează Le Monde.
- Propagandista rusă Margarita Simonian a publicat o înregistrare audio în care presupuși ofițeri germani de rang înalt discută despre planificarea unui atac asupra podului din Crimeea cu rachete Taurus
- Scriitoarea rusă Ludmila Ulițkaia, clasificată drept "agent străin"
----------------